

**ສາທາລະນະລັດ ປະຊາທິປະໄຕ ປະຊາຊົນລາວ**

**ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ**

​ຄະນະພັກ ຮາກຖານ

ພະແນກ ໄປສະນີ ໂທລະຄົມມະນາຄົມ ແລະ ການສື່ສານ

ໜ່ວຍພັກ ອທອ ສາຂາແຂວງຫຼວງພະບາງ ເລກ​ທີ........../ໜພ-ອທອ.ຫຼບ ຫຼວງພະບາງ, ວັນທີ.......................

**ບົດລາຍ​ງານ​ການ​ເມືອງ**

**ຕໍ່​ກອງ​ປະຊຸມ​ໃຫຍ່​ຄັ້ງ​ທີ III ຂອງ ​**

**​ໜ່ວຍພັກ ບໍລິສັດ ອີ​ທີ​ແອ​ລ ຈຳ​ກັດ ສາຂາ ແຂວງ​ຫລວງ​ພະ​ບາງ**

* ຮຽນ ສະຫາຍ..........................................................................ທີ່ນັບຖື.
* ຮຽນ ຄະນະປະທານ ທີ່ນັບຖື.
* ຮຽນ ບັນດາສະຫາຍແຂກ ແລະ ຜູ້ແທນກອງປະຊຸມທີ່ນັບຖື ແລະ ຮັກແພງ.

**ມື້ນີ້**, ກອງປະຊຸມໃຫຍ່ຄັ້ງທີ III ຂອງໜ່ວຍພັກ ບໍລິສັດ ອີທີແອລ ຈໍາກັດ ສາຂາ ແຂວງຫຼວງພະບາງໄດ້ໄຂຂຶ້ນຢ່າງເປັນທາງການ ແລະ ສະຫງ່າຜ່າເຜືຍ, ໃນທ່າມກາງບັນຍາກາດທີ່ທົ່ວພັກ, ທົ່ວກອງທັບ ແລະ ທົ່ວປວງຊົນທັງຊາດ ເວົ້າລວມ; ເວົ້າສະເພາະ ສະມາຊິກພັກ, ພະນັກງານ-ລັດຖະກອນພາຍໃນ ບໍລິສັດ ອີທີແອລ ຈໍາກັດ ພວມອອກແຮງແຂ່ງຂັນສ້າງຜົນງານໃນການຈັດຕັ້ງປະຕິບັດມະຕິກອງປະຊຸມໃຫຍ່ ຄັ້ງທີ X ຂອງພັກ, ມະຕິກອງປະຊຸມໃຫຍ່ຄັ້ງທີ VII ຂອງອົງຄະນະພັກແຂວງ, ມະຕິກອງປະຊຸມໃຫຍ່ຄັ້ງທີ II ຂອງຄະນະພັກຮາກຖານ ພະແນກ ໄປສະນີໂທລະຄົມມະນາຄົມ ແລະ ການສື່ສານ ແລະ ມະຕິກອງປະຊຸມໃຫຍ່ຄັ້ງທີ II ຂອງໜ່ວຍພັກ ບໍລິສັດ ອີແອລ ຈໍາກັດ ສາຂາ ແຂວງຫຼວງພະບາງ.

ໃນນາມຕາງໜ້າໃຫ້ຄະນະໜ່ວຍພັກ ບໍລິສັດ ອີ​ທີ​ແອ​ລ ຈໍາ​ກັດ ສາຂາ ແຂວງ, ຂ້າພະເຈົ້າຂໍສະເໜີຜ່ານບົດລາຍງານການເມືອງຕໍ່ກອງປະຊຸມໃຫຍ່ ຄັ້ງທີ III ຂອງສະມາຊິກພັກ ໜ່ວຍພັກດັ່ງຕໍ່ໄປນີ້:

**ພາກທີ I**

**ສັງເກດຕີລາຄາ ດ້ານດີ, ດ້ານອ່ອນ ໃນການຈັດຕັ້ງປະຕິບັດ**

**ມະຕິກອງປະຊຸມໃຫຍ່ຄັ້ງທີ II ຂອງໜ່ວຍພັກ ບໍລິສັດ ອີ​ທີ​ແອ​ລ ຈຳ​ກັດ ສາ​ຂາ ແຂວງ ຫຼວງພະບາງ.**

1. **ທີ່ຕັ້ງ, ຈຸດ​ພິ​ເສດ ແລະ ພາ​ລະ​ບົດ​ບາດ​ຂອງ​ໜ່ວ​ຍ​ພັກ ບໍ​ລິ​ສັດ ອີ​ທີ​ແອ​ລ ຈຳ​ກັດ ແຂວງ.**

1. ທີ່ຕັ້ງຂອງໜ່ວຍພັກ ບໍລິສັດ ອີທີແອລ ຈໍາກັດ ສາຂາ ແຂວງຫຼວງພະບາງ: ເປັນໜ່ວຍພັກໜຶຶ່ງທີ່ຂຶ້ນກັບຄະນະພັກຮາກຖານພະແນກ ໄປສະນີ, ໂທລະຄົມມະນາຄົມ ແລະ ການສື່ສານແຂວງ, ສາຍຕັ້ງແມ່ນຂຶ້ນກັບບໍລິສັດ ອີທີແອລ ຈໍາກັດ(ສູນກາງ) ແລະ ສາຍຂວາງແມ່ນຂຶ້ນກັບ ພະແນກ ໄປສະນີ, ໂທລະຄົມມະນາຄົມ ແລະ ການສື່ສານແຂວງຫຼວງພະບາງ.

2. ສະພາບຈຸດພິເສດ: ສາຂາ ບໍລິສັດ ອີທີແອລ ຈໍາກັດ ແຂວງຫຼວງພະບາງ ມີ1 ສາຂາ ປະກອບມີ: 1 ສູນ, 3 ພາກສ່ວນ, 6 ໜ່ວຍງານ ແລະ 2 ໜ່ວຍບໍລິການ. ມີພະນັກງານທັງໝົດ 42 ທ່ານ, ຍິງ 10 ທ່ານ. ມີບົດບາດເປັນແກນນໍາໃນລະບົບການເມືອງ, ນໍາພາ ສາຂາ ບໍລິສັດ ເຮັດໜ້າທີ່ຍຸດທະສາດ 3 ດ້ານຄື: ວຽກງານດ້ານການເມືອງ, ວຽກງານດ້ານປ້ອງກັນຊາດ-ປ້ອງກັນຄວາມສະຫງົບ ແລະ ວຽກງານດ້ານເສດຖະກິດ ເພື່ອສ້າງຜົນກຳໄລ ແລະ ຮັບໃຊ້ຜົນປະໂຫຍດລວມຂອງສັງຄົມ.

3. ໂຄງປະກອບຂອງຄະນະໜ່ວຍພັກ ຄະນະໜ່ວຍພັກມີ 2 ສະຫາຍ, ຍິງ 0 ສະຫາຍ ແລະ ຄະນະໜ່ວຍພັກແຕ່ລະສະຫາຍມີໜ້າທີ່ຄື: ເລຂາ ໜ່ວຍພັກຮັບຜິດຊອບວຽກງານ ດ້ານການເມືອງ-ແນວຄິດ-ການຈັດຕັ້ງ ແລະ ຮອງເລຂາ ຮັບຜິດຊອບວຽກງານສັງລວມສະຖິຕິ ແລະ ກວດກາໜ່ວຍພັກ.

⮚ ລະດັບການສຶກສາມັນຂອງສະມາຊິກພັກ:

* ຈົບມັດທະຍົມປາຍ: ມີ 8 ສ/ຫ, ຍິງ 2 ສ/ຫ.

⮚ ລະດັບວິຊາສະເພາະຂອງສະມາຊິກພັກ:

* ປະລິນຍາຕີ 3 ສະຫາຍ, ຍິງ 0 ສະຫາຍ.
* ຊັ້ນສູງ 4 ສະຫາຍ, ຍິງ 1 ສະຫາຍ.
* ຊັ້ນກາງ 1 ສະຫາຍ, ຍິງ 0 ສະຫາຍ.

⮚ ລະດັບທິດສະດີຂອງສະມາຊິກພັກ:

* ຊັ້ນກາງ 1 ສະຫາຍ. ຍິງ 0 ສະຫາຍ.
* ຊັ້ນຕົ້ນ 2 ສະຫາຍ, ຍິງ 1 ສະຫາຍ.

⮚ ໂຄງປະກອບດ້ານຊົນເຜົ່າຂອງສະມາຊິກພັກ:

* ເຜົ່າລາວ ມີ 6 ສະຫາຍ, ຍິງ 2 ສະຫາຍ.
* ເຜົ່າກືມມຸ ມີ 1 ສະຫາຍ, ຍິງ 0 ສະຫາຍ.
* ເຜົ່າມົ້ງ ມີ 1 ສະຫາຍ, ຍິງ 0 ສະຫາຍ.

⮚ ອາຍຸກະສຽນຂອງສະມາຊິກພັກ:

* ອາຍຸ ສູງສຸດ 44 ປີ
* ອາຍຸ ຕໍ່າສຸດ 35 ປີ
* ອາຍຸ ສະເລ່ຍ 39 ປີ

1. **ສັງເກດຕີລາຄາດ້ານດີ ແລະ ຜົນງານທີ່ຍາດມາໄດ້.**
2. **ການນໍາພາດ້ານ ການເມືອງ-ແນວຄິດ**

ໜ່ວຍພັກໄດ້ເອົາໃຈໃສ່ໃນ​ການສຶກສາອົບຮົມການເມືອງແນວ​ຄິດໃຫ້ແກ່ສະມາຊິກພັກ, ພະ​ນັກ​ງານ, ກຳ​ມະ​ກອນ ເປັນປະຈຳດ້ວຍຫຼາຍຮູບ​ການເຊັ່ນ: ໄດ້ນຳເອົາເອກະສານ​ຕ່າງໆ ມາ​​ເຜີຍ​ແຜ່ເຊື່ອມ​ຊຶມ​ ມະຕິຂອງພັກ, ລະບຽບກົດໝາຍຂອງລັດ, ຂອງບັນດາອົງການຈັດຕັ້ງມະຫາຊົນ, ຂໍ້ກໍານົດ,​ ກົດລະບຽບຫລັກການພາຍໃນບໍລິສັດ. ນອກນີ້ຄະນະພັກພວກເຮົາຍັງ​ໄດ້ຈັດຕັ້ງ​ສະ​ມາ​ຊິກ​ພັກ-ພະ​ນັກ​ງານ ເຂົ້າຮ່ວມຮັບ​ຟັງການ​ໂອ້​ລົມ​ຂອງ​ຂັ້ນ​ເທິງ​ເນື່ອງ​ໃນໂອກາດວັນສຳຄັນຕ່າງໆຂອງຊາດ ແລະ ວັ​ນ​ຄົບ​ຮອບ​ວັນ​ສ້າງ​ຕັ້ງ​ອົງ​ການ​ຈັດ​ຕັ້ງ​ຕ່າງໆ, ໄ​ດ້​ຮ່ວມສ່ອງ​ແສງ​ປະ​ຈຳ​ອາ​ທິດ ແລະ ຮ່ວມ​ຊີ​ວິດພັກ​ທຸກ​ເດືອນ, ເຮັດໃຫ້ສະ​ມາ​ຊິກ​ພັກ-ພະ​ນັກ​ງານ ມີຄຸນທາດການເມືອງໜັກແໜ້ນ, ມີຄຸນສົມບັດສິນທຳປະຕິວັດ, ມີຄວາມຈົ່ງຮັກພັກດີຕໍ່ອຸດົມການຂອງພັກ, ຮູ້ຈໍາແນກມິດ - ສັດຕູຈະແຈ້ງ ແລະ ມີ​ຄວາມ​ສາ​ມັກ​ຄີ​ເປັນ​ປຶກ​ແຜ່ນຢູ່​ພາຍ​ໃນບໍ​ລິ​ສັດ.

ພ້ອມກັນນັ້ນການນຳພາດ້ານແນວຄິດຕ້ານ ແລະ ສະກັດກັ້ນການສໍ້ລາດບັງຫຼວງ, ປະກົດການຫຍໍ້ທໍ້ອື່ນໆ ຄະນະໜ່ວຍພັກໄດ້ມີການຕິດຕາມ, ກວດກາ, ເຜືອແຜ່ເອກະສານກ່ຽວກັບການສະກັດກັ້ນການສໍ້ລາດບັງຫຼວງ, ກົດລະບຽບ, ກົດໝາຍ ແລະ ເອກະສານອື່ນໆເປັນປະຈຳເພື່ອເປັນການຮັບຮູ້ ແລະ ເພື່ອປ້ອງກັນບັນຫາດັ່ງກ່າວບໍ່ໃຫ້ເກີດພາຍໃນບໍລິສັດ.

ແລະ ນອກຈາກນີ້ທາງຄະນະພັກຍັງໄດ້ສຶກສາອົບສະມາຊິກພັກ, ພະນັກງານ-ລັດຖະກອນ ໃຫ້ໄດ້ຕາມ 9ມາດຖານລວມຂອງພະນັກງານທີ່ທາງບໍລິສັດວາງອອກມີຄື: 1.ມີນ້ຳໃຈຮັກຊາດ - ຮັກບໍລິສັດ, 2.ຮູ້ແນວທາງ - ຮູ້ລະບຽບກົດໝາຍ, 3.ມີນໍ້າໃຈເສຍສະຫຼະ, 4.ຮູ້ໃຫ້ອາໄພ, 5.ຈົງຮັກພັກດີ, 6.ມີຂໍ້ມູນຂ່າວສານ ແລະ ຮູ້ໃຊ້ການຕິດຕໍ່ສື່ສານ, 7.ມີຄວາມສາມາດ ແລະ ຄວາມກ້າຫານປັບປຸງປ່ຽນແປງແກ້ໄຂບັນຫາ(ກ້າຄິດ, ກ້າເຮັດ, ກ້າຮັບຜິດຊອບ), 8. ຮູ້ພັດທະນາວຽກ ແລະ ພັດທະນາຕົນເອງ ແລະ 9.ມີຄວາມຮູ້, ມີຄຸນສົມບັດສິນທໍາປະຕິວັດສົມຄູ່ກັບໜ້າທີ່ໆໄດ້ຮັບມອບໝາຍ.

1. **ການນໍາພາເຄື່ອນໄຫວຈັດຕັ້ງປະຕິບັດວຽກງານວິຊາສະເພາະ**

**ກ. ວຽກງານດ້ານເຕັກນິກ:**

* **ວຽກງານໂທລະສັບມືຖື:**

ໄດ້ຂະຫຍາຍ ​ແລະ ປັບປຸງລະ​ບົບ​​ພື້ນ​ຖານ​ໂຄງ​ລ່າງ, ຕາ​ຂ່າຍ​ໂທ​ລະ​ຄົມ ​ໄປ​ສູ່​ບັນດາ​ເມືອງ​ເຂດຈຸດ​ສຸມ​ພັດທະນາ ແລະ ບ້ານ 3 ສ້າງ ຊຶ່ງ​ມາ​ຮອດ​ປະຈຸ​ບັນ​ມີສະຖານີ​ຮັບ-ສົ່ງສັນຍານ​ມື​ຖື​ທັງໝົດ 184 ສະຖານີ​ ຄື: ສະຖານີ 2G ມີ 85 , ສະຖານີ 3G ມີ 17, ສະຖານີ 4G ມີ 78 ແລະ ສະຖານີ 4,5G ມີ 4, ມີ Tower 69 ​ແຫ່ງ. ຢູ່ໃນ 12 ຕົວເມືອງ ສັນຍານ ETL ຄວບຄຸມພື້ນທີ່ຈຳນວນບ້ານດັ່ງນີ້:

* 2G ກວມຈຳນວນ 309 ບ້ານ ເທົ່າກັບ 41,09% ຂອງຈຳນວນບ້ານທັງໜົດ 752 ບ້ານພາຍໃນແຂວງ.
* 3G ກວມຈຳນວນ 92 ບ້ານ ເທົ່າກັບ 12,23 % ຂອງຈຳນວນບ້ານທັງໜົດ 752 ບ້ານພາຍໃນແຂວງ.
* 4G ກວມຈຳນວນ 218 ບ້ານ ເທົ່າກັບ 28,99% ຂອງຈຳນວນບ້ານທັງໜົດ 752 ບ້ານພາຍໃນແຂວງ.
* **ວຽກງານສາຍສົ່ງ:**
* ແກ້ໄຂລະບົບເຄື່ອງສົ່ງທັງໝົດ 48 ຄັ້ງ.
* ສ້ອມແປງ ແລະ ຕັດຕໍ່ສາຍໃຍແກ້ວຂາດທັງໝົດ 243 ຄັ້ງ.
* ຂະຫຍາຍສາຍໄຍແກ້ວນໍາແສງ (optic fiber) ໃໝ່ໄດ້ 136 km.
* ລວມສາຍ​ໄຍ​ແກ້ວ​ທີ່​ມີ​ທັງໝົດພາຍ​ໃນ​ແຂວງ 1013,4 Km ທຽບ​ໃສ່​ປີ 2014 ເພີ້ມ​ຂຶ້ນ 18,47%.
* **ວຽກ​ງານ​ໂທ​ລະ​ສັບ​ພື້ນ​ຖານ:**
* ຕິດຕັ້ງໂທ​ລະສັບ​ຕັ້ງ​ໂຕະ ໄດ້​ທັງ​ໝົດ 147 ນໍ້າເບີ, ຍົກຍ້າຍ 33 ນໍ້າເບີ, ສ້ອມ​ແປງໄດ້ 1.144 ຄັ້ງ ແລະ ສ້ອມແປງສາຍກາບຈຳນວນ 35 ຄັ້ງ.
* ປິດ​ຖາວອນຈຳນວນ 282 ນ້ຳ​ເບີ.
* ປ່ຽນຖ່າຍສູນ​ກາງ PSTN ​ຈາກ MSU ເປັນ M-SAN 1 ຊຸດ.
* ປ່ຽນ​ຖ່າຍເຄື່ອງ PCM ເປັນ M-SAN 1 ຊຸດ 32 ​ເບີ.
* ໂອນ RSU ​ຈໍານວນ 2 ສູນ​ກາງ ​ຄື: ຄົກ​ວ່າ​ ແລະ ຊຽງ​ເງີ​ນ​ ໄປ​ຂື້ນ​ກັບ MSU ອທອ ສູນ​ກາງ..
* **ວຽກ​ງານ​ໄອ​ທີ:**
* ຂະຫຍາຍ Spliter ຈຳນວນ 21 ຈຸດ (FTTH).
* ຕິດຕັ້ງ​ Internet ໄດ້ 286 ID, ຍົກຍ້າຍ 20 ID, ປ່ຽນ​ລະ​ບົບຈາກ Eco- Gold 1 ID, ສ້ອມ​ແປງ 717 ID.
* ປິດຖາວອນ 172 ID.
* ຕິດຕັ້ງ Hotsport​ ຈໍານວນ 5 ຈຸດ ໃສ່ ມະຫາວິທະຍາໄລ ສຸພາ​ນຸວົງ.
* **ວຽກ​ງານ​ໄຟ​ຟ້າ-ແອ​ເຢັນ​:**
* ກໍ່​ສ້າງ​ຕິດ​ຕັ້ງ​ຕາ​ຂ່າຍ​ໄຟ​ຟ້າ ຈຳ​ນວນ 14 ສະ​ຖາ​ນີ.
* ສ້ອມ​ແປງ Rectifier 13 ຄັ້ງ/13 ສະຖານີ.
* ປ່ຽນ Battery 484 ໜ່ວຍ ໃສ່​ສະຖານີ​ມື​ຖື ຈໍານວນ 34 ສະ​ຖາ​ນີ.
* ບຳ​ລຸງ​ຮັກ​ສາຈັກ ແລະ ຕິດຈັກໄຟຟ້າ​ໃສ່​ສະຖານີ​ມື​ຖື​ຈຳນວນ 100 ຄັ້ງ/99 ສະຖານີ/12ເຄື່ອງ.
* ບຳ​ລຸງ​ຮັກ​ສາ, ສ້ອມ​ແປງ​ແອ​, ປ່ຽນ​ແອ ຈຳນວນ 113 ຄັ້ງ/95 ໜ່ວຍ.
* ສ້ອມ​ແປງ ແລະ ປ່ຽນ Outback ຕາຍ ຈໍານວນ 2 ຄັ້ງ.

**ຂ. ວຽກງານການຕະຫຼາດ:**

ລົງໂຄສະນາ, ປະຊາສໍາພັນຢູ່ບັນ​ດາ​ຫ້ອງ​ການ, ພະ​ແນກ​ການ​ຕ່າງໆ, ກອງ​ບັນ​ຊາ​ການ ປກ​ສ, ປກ​ຊ, ບັນດາ​ກຸ່ມ​ທະ​ນາ​ຄານ, ມາ​ຫາ​ວິ​ທະ​ຍາ​ໄລ, ສະ​ຖາ​ບັນ​ການ​ສຶກ​ສາ, ເຂດ​ຊຸມ​ຊົນ(ຕະຫຼາດ) ແລະ ບຸນ​ປະ​ເພ​ນີ​ຕ່າງໆ ພາຍໃນ ແລະ ຕ່າງເມືອງ ຢ່າງ​ເປັນ​ປົກ​ກະ​ຕິ.

* **ວຽກ​ງານ​ໃບ​ບິນ-ທວງໜີ້:**

​ໄດ້ຕິດ​ຕາມ, ກວດ​ກາລະ​ບົບໜີ້ຕ້ອງຮັບເຂົ້າບໍລິສັດ ເປັນ​ປົກ​ກະ​ຕິ ເພື່ອ​ບໍ່​ໃຫ້​ມີໜີ້​ສິນ​ຂອງ​ລູກ​ຄ້າ​ເພີ້ມ​ຂຶ້ນ, ເຊິ່ງມາ​ຮອດ​ປະ​ຈຸ​ບັນສາ​ມາດ​ສະຫຼຸບ​ສັງ​ລວມ​ໜີ້​ສິນທັງ​ໝົດ​ມີ​ດັ່ງ​ນີ້:

- ໜີ້​ໂທ​ລະ​ສັບ​ມື​ຖື = 233.165.568 ທຽບ​ໃສ່​ປີ 2014 = 253.039.102 ລຸດ​ລົງ 8 %

-ໜີ້​ໂທ​ລະ​ສັບ​ຕັ້ງ​ໂຕະ = 54.456.913 ທຽບ​ໃສ່​ປີ 2014 = 54.704.434 ລຸດ​ລົງ 0.45 %

- ໜີ້​ອິນ​ເຕີ​ເນັດ​(Internet)= 429.782.025 ກີບ, ທຽບ​ໃສ່​ປີ 2014 = 678.716.266 ລຸດລົງ 37 %

**ຄ. ວຽກງານບັນຊີ-ການເງິນ:**

ແມ່ນປະຕິບັດຕາມລະບຽບ ຫຼັກການ ແລະ ຂໍ້ກໍານົດຢ່າງເຄັ່ງຄັດ ໂດຍການຄຸ້ມຄອງລາຍຮັບ ແລະ ຫັດກຸມລາຍຈ່າຍ, ເຊິ່ງ​ພວກ​ເຮົາ​ສາ​ມາດ​ສະຫຼຸບ​ໄດ້ ດ້ານ​ລາຍ​ຮັບ-ລາຍ​ຈ່າຍ ແມ່ນ​ມີ​ດັ່ງ​ລຸ່ມນີ້:

**ການປະຕິບັດ ລາຍ​ຮັບ-ລາຍຈ່າຍ 5 ປີ (2015-2019) ທຽບໃສ່ແຜນການ. ​**

|  |  |  |  |  |
| --- | --- | --- | --- | --- |
| **ລ/ດ** | **ປະ​ຕິ​ບັດ** | **ແຜນການ** | **ສົມ​ທຽບ​ເປັນ​ %** | **ໜາຍເຫດ** |
| 1. **ລາຍຮັບລວມອາກອນ** | | | | |
| 1 | 73.923.660.183 | 98.544.411.212 | 70.02 |  |
| 1. **ລາຍຈ່າຍລວມອາກອນ** | | | | |
| 1 | 63.103.767.802 | 77.873.269.593 | 81.03 |  |
| 1. **ມອບພັນທະ** | | | | |
| 1 | 12.294.625.365 | 16.339.436.304 | 75.25 |  |

**ໜາຍເຫດ:** ການປະຕິບັດ 2019 ດ້ານລາຍຮັບ-ລາຍຈ່າຍ ແມ່ນ ຂໍ້ມູນຮອດແຕ່ ເດືອນ 07/2019.

**ງ. ວຽກງານ ຈັດຕັ້ງ-ບໍລິຫານ**

* **ວຽກ​ງານ​ນະ​ໂຍ​ບາຍ ແລະ ສະ​ຫວັດ​ດີ​ການ​ສັງ​ຄົມ**:

ຜ່ານມາພວກເຮົາໄດ້ເອົາໃຈໃສ່ປະຕິບັດນະໂຍບາຍຕໍ່ພະນັກງານ, ກໍາມະກອນຂອງຕົນ ຖືກຕ້ອງຄົບຖ້ວນຕາມຂໍ້ກໍານົດຂອງ ອທອ ວາງອອກຢ່າງເຂັ້ມ​ງວດເຊັ່ນ:

* ກວດສຸຂະພາບປະຈໍາປີ 5 ຄັ້ງ/ 5 ປີ ເທົ່າ​ກັບ 220 ​ເທື່ອ/​ຄົນ.
* ປະຕິບັດນະໂຍບາຍຕໍ່ຄອບຄົວພະນັກງານເສຍຊີວິດ 4 ຄັ້ງ.
* ອານຸມັດໃຫ້ພະນັກງານອອກສ້າງເສດຖະກິດຄອບຄົວ ໂດຍຮັບເງິນອູດໜູນເທື່ອດຽວມີ 5 ຄົນ.
* ປະຕິບັດນະໂຍບາຍເງິນຕັດເຄື່ອງແບບໃຫ້ກັບພະນັກງານ-ກໍາມະກອນ 2 ຊຸດ/ປີ
* ເລື່ອນຂັ້ນເງິນເດືອນ ໃຫ້ກັບພະນັກງານ-ກໍາມະກອນ 29 ຄົນ /5 ຄັ້ງ.
* ເລື່ອນພະນັກງານທົດສອບວຽກຂື້ນເປັນພະນັກງານສົມບູນໄດ້ 16 ຄົນ.
* ນະໂຍບາຍໃຫ້ພະນັກງານ-ກໍາມະກອນລາພັກປະຈໍາປີ 44 ເທືອ/ຄົນ.
* **ການ​ອຸ​ປະ​ຖຳ​ດ້ານ​ຕ່າງໆ ​ໃນ​ໄລ​ຍະ 5 ປີ ແຕ່ 2015 – 2019.**
* ອຸປະຖໍາ​ດ້ານ​ການ​ສຶກ​ສາ 7.023.000 ກີບ
* ​ອຸ​ປະ​ຖຳ​ດ້ານ​ສິນ​ລະ​ປະ ແລະ ວັດ​ທະ​ນະ​ທໍາ 44.205.000 ກີບ.
* ອຸປະຖໍາການດ້ານ​ສາມ​ອົງ​ການ​ຈັດ​ຕັ້ງ​ມະ​ຫາ​ຊົນ 1.200.000 ກີບ
* ​ອຸ​ປະ​ຖຳ​ດ້ານ ອົງ​ການ​ຈັດ​ຈັ້ງ​ລັດ​ອື່ນໆ ຂອງ​ລັດ​ຖະ​ບານ 91.580.000 ກີບ.

**ລວມມູນ​ຄ່າ​ທັງ​ໝົດ 144.008.000 ກີບ.**

1. **ການນໍາພາວຽກງານປ້ອງກັນຄວາມສະຫງົບ**

* ໄລຍະຜ່ານມາໄດ້ເອົາໃຈໃສ່ໃນການຈັດຕັ້ງພະນັກງານເວັນຍາມວິຊາສະເພາະ ແລະ ເວັນຍາມວັນບຸນສໍາຄັນຂອງຊາດ ແລະ ວັນບຸນປະເພນີ ຕ່າງໆຢູ່ພາຍໃນສໍານັກງານຫ້ອງການຕາມແຈ້ງການຂອງແຂວງ ແລະ ອທອ ສູນກາງ.
* ເອົາໃຈໃສ່ໃນການຕິດຕາມການລາຍງານຂອງ ພະນັກງານ ລ​ປ​ພ ເຝົ້າຍາມຫ້ອງການເປັນປົກກະຕິໂດຍສະເພາະການຕິດຕາມຄົນເຂົ້າ-ອອກ ທັງພະນັກງານພາຍໃນ ແລະ ຄົນພາຍນອກທີ່ມາໃຊ້ບໍລິການ ເພື່ອປາສະຈາກບໍ່ໃຫ້ມີຊັບສົມບັດຕົກເຮ່ຍເສຍຫາຍ ແລະ ປ້ອງກັນບໍ່ໃຫ້ມີກຸ່ມຄົນບໍ່ຫວັງດີມາມ້າງເພທໍາລາຍ.
* ໃນ​ໄລ​ຍະ​ຜ່ານ​ມາ​ໄດ້​ມີ​ຄົນ​ຮ້າຍ​ງັດ​ແງະ​ເຂົ້າ​ຕູ້​ຢູ່​ສະ​ຖາ​ນີ​ໂທ​ລະ​ສັບ​ມື​ຖື ເພື່ອ​ມ້າງ​ເອົາ​ໂລ​ຫະ​ສາຍ​ທອງ​ແດງ ແລະ ເບດ​ເຕີ​ລີ ສ້າງ​ຄວາມ​ເສຍ​ຫາຍ​ໃຫ້​ກັບ​ບໍ​ລິ​ສັດ​ເຊິ່ງ​ລວມ​ເປັນ​ມູນ​ຄ່າ​ທັງ​ໝົດ: ​**96,510,000 ກີບ** (ເກົ້າສິບ​ຫົກ​ລ້ານ​ຫ້າ​ແສນ​ສິບ​ພັນ​ກີບ)

1. **ວຽກງານກວດກາ.**

ພວກເຮົາໄດ້ຖືເອົາວຽກງານກວດກາ ເປັນວຽກທີ່ສໍາຄັນ ແລະ ຂາດບໍ່ໄດ້ຂອງໜ່ວຍພັກ ເພື່ອກວດກາການຈັດຕັ້ງປະຕິບັດວຽກງານຂອງແຕ່ລະສະຫາຍ ສະມາຊິກພັກ ແລະ ສູນ/ພາກສ່ວນ ໃນການດໍາເນີນວຽກງານວ່າຖືກຕ້ອງຕາມແນວທາງນະໂຍບາຍຂອງພັກ, ລະບຽບກົດໜາຍຂອງລັດ ແລະ ລະບຽບການຕ່າງໆຂອງ ອທອ. ​

ນອກ​ຈາກ​ນີ້​ຍັງ​ໄດ້​ໃຫ້​ການ​ຮ່ວມ​ມື​ກັບ​ເຈົ້າ​ໜ້າ​ທີ່​ ປກ​ສ ເພື່ອ​ສະ​ໜອງ​ຂໍ້​ມູນ​ການ​​ສື່​ສານ, ຕິດ​ຕາມ​ເປົ້າ​ໝາຍ​ພວກ​ຄົ​ນ​ບໍ່​ດີ ຂີ້ຫຼັກ, ງັດ​ແງະ ຕ່າງໆທີ່​ມາ​ເຄື່ອນ​ໄຫວ​ຢູ່​ພາຍ​ໃນ​ແຂວງ, ຕໍ່​ກັບ​ປະ​ກົດ​ການ​ຫຍໍ້​ທໍ້​ດັ່ງ​ກ່າວ​ທາງ ບໍ​ລິ​ສັດ ກໍ່ໄດ້​ລາຍ​ງານ ພະ​ແນກ ປ​ທ​ສ ແລະ ສົມ​ທົບ​ກັບ​ເຈົ້າ​ໜ້າ​ທີ່​​ ພາກ​ສ່ວນ​ກ່ຽວ​ຂ້ອງເພື່ອ​ລົງ​ກວດ​ກາ​ຕາມ​ຫ້າງ​ຮ້ານ​ເກັບ​ຊື້​ເຫຼັກ​ເສດ​ໃນ​ເວ​ລາ​ອັນ​ດ່ວນ ແລະ ກໍ່​ສາ​ມາດ​ສະ​ກັດ​ກັ້ນ​ໄດ້​ບໍ່​ໃຫ້​ມີ​ເຫດ​ການ​ເກີດ​ຂຶ້ນຕື່ມ.

1. **ອົງການຈັດຕັ້ງມະຫາຊົນ.**

ໜ່ວຍພັກໄດ້ເອົາໃຈໃສ່ຊີ້ນໍາໆພາ ວຽກ​ງານ​ອົງ​ການ​ຈັດ​ຕັ້ງ​ມະ​ຫາ​ຊົນ​ໂດຍ​ຕະຫຼອດມາ, ໄດ້​ອໍານວຍຄວາມສະດວກ ແລະ ທັງກະ​ຕຸກຊຸກຍູ້ໃຫ້ບັນດາອົງການຈັດຕັ້ງມະຫາຊົນໄດ້ເຄື່ອນໄຫວວຽກງານຕາມພາລະບົດບາດ, ສິດ ແລະ ໜ້າ​ທີ່​ຂອງຕົນຢ່າງເຕັມສ່ວນເຊັ່ນ: ເຂົ້າຮ່ວມເຄື່ອນໄຫວຽກງານຂະບວນການຕ່າງໆ ຕາມການແຈ້ງການຂອງອົງການຈັດຕັັ້ງທີ່ກ່ຽວຂ້ອງ, ມີການສະຫຼຸບລາຍງານໃຫ້ຄະນະພັກ ແລະ ຮ່ວມຊີວິດປະຈໍາ. ມາເຖິງປະຈຸບັນແຕ່​ລະອົງ​ການ​ຈັດ​ຕັ້ງແມ່ນ​ໄດ້​ເປີດຂໍ້ແຂ່ງຂັນ ແລະ ກອງປະຊຸມໃຫຍ່ຂັ້ນຂອງ​ຕົນສໍາເລັດໝົດແລ້ວ.

1. **ວຽກງານປັບປຸງກໍ່ສ້າງພັກ-ພະນັກງານ.**

* **ປັບປຸງການຈັດຕັ້ງພັກ.**

ກອງປະຊຸມໃຫຍ່ຄັ້ງທີ II ຂອງໜ່ວຍພັກມີ ສະມາຊິກທັງໝົດ 6 ສະຫາຍ/ຍິງ 1 ສະຫາຍ, ປະຈຸບັນ ສາຂາ ບໍລິສັດ ອີທີແອລ ຈໍາກັດ ແຂວງຫຼວງພະບາງ ມີສະມາຊິກພັກທັງໝົດ 10 ສະຫາຍ, ຍິງ 2 ສະຫາຍ(ຢູ່ປ່ອງບໍລິການ 2 ສະຫາຍ) ແລະ ປະຈຸບັນໜ່ວຍພັກມີ​ສະມາຊິກ​ພັກ​ທັງ​ໝົດ 8 ສະຫາຍ /ຍິງ 2 ສະຫາຍ ມີການປັບປຸງເຄື່ອນໄຫວຄື:

* ຄະ​ນະ​ພັກ​ຂັ້ນ​ເທິງ​ແຕ່ງ​ຕັ້ງສະຫາຍ ​ເລ​ຂາ​ໜ່ວຍ​ພັກ​ ເປັນຄະ​ນະ​ພັກ​ຮາກ​ຖານ​ພະ​ແນກ ປ​ທ​ສ 1 ສະ​ຫາຍ.
* ສະ​ມາ​ຊິກ​ພັກ​ຖືກ​ຊັບ​ຊ້ອນ​ຍົກ​ຍ້າຍ​ໄປ​ປະ​ຈຳ​ຢູ່ ອ​ທອ ສາ​ຂາ ແຂວງ ອຸ​ດົມ​ໄຊ 1 ສະ​ຫາຍ.
* ສະ​ມາ​ຊິກ​ພັກທີ່​ໄດ້​ຍົກ​ຍ້າຍມາ​ປະ​ຈຳ​ການຢູ່ ອ​ທອ ສາ​ຂາ ແຂວງ ຫຼບ 2 ສະ​ຫາຍ, ຍິງ 1 ສະ​ຫາຍ.
* ສະ​ເໜີ​ຄະ​ນະ​ພັກ​ຂັ້ນ​ເທິງ ເພື່ອອອກບັດໃຫ້ກັບສະມາຊິກພັກ ຈໍາ​ນວນ ​2 ສະ​ຫາຍ, ຍິງ 2 ສະ​ຫາຍ.
* ກໍ່ສ້າງພະນັກງານເພື່ອຂະຫຍາຍເຂົ້າພັກມີ 3 ສະ​ຫາຍ , ຍິງ 1 ສະ​ຫາຍ ແລະ ໄດ້​ເລື່ອນ​ຂື້ນ​ເປັນ​ສະມາຊິກພັກສົມບູນທັງ 3 ສະຫາຍ, ຍິງ 1 ສະຫາຍ.
* ກໍ່ສ້າງມະຫາຊົນຜູ້ກ້າວໜ້າເພື່ອຂະຫຍາຍເຂົ້າພັກມີ 3 ສະຫາຍ ຍິງ 2 ​ສະ​ຫາຍ.
* ສະ​ມາ​ຊິກ​ພັກຍົກຍ້າຍໄປປະຈໍາຢູ່ໜ່ວຍອື່ນ 2 ສະ​ຫາຍ.
* ໄດ້​ຮ່ວມ​ຊີ​ວິດ​ໜ່ວຍ​ພັກ ແລະ ເກັບເງິນສະຕິສົ່ງ​ໃຫ້​ຄະ​ນະ​ພັກ​ຮາກ​ຖານປົກກະຕິ. ມາ​ຮອດ​ປະ​ຈຸ​ບັນ​ໜ່ວຍ​ພັກ​ມີ​ເງິນກອງ​ທຶນທີ່​ຫັກ​​ຈາກ​ເງິນ​ສະ​ຖິ​ຕິ​ທັງ​ໝົດ: 1.181.000 ກີບ (ເກັບ​ຮອດ​ເດືອນ 5/2019).
* **ວຽກງານກໍ່ສ້າງພັກ-ພະນັກງານ**:

ໜ່ວຍພັກພວກເຮົາໄດ້ເອົາໃຈໃສ່ກໍ່ສ້າງຍົກລະດັບທາງດ້ານທິດສະດີການເມືອງ, ວິຊາສະເພາະ ແລະ ພາສາຕ່າງປະເທດ ໃຫ້ແກ່ສະມາຊິກພັກ - ພະນັກງານ ເປັນປະຈໍາດ້ວຍຫຼາຍຮູບການດັ່ງນີ້:

* ສົ່ງ​ສະ​ມາ​ຊິກ​ໄປ​ຝຶກ​ອົບ​ຮົມ​ດ້ານ​ວຽກ​ງານກວດ​ກາ​ພັກ-ລັດ ຢູ່ ອ​ທອ ສູນ​ກາງ 1 ຄັ້ງ, ຈໍານວນ 1 ສະ​ຫາຍ.
* ສົ່ງ​ໄປ​ບຳ​ລຸງ​ດ້ານ​ກົດ​ໝາຍ 45 ວັນ ພາຍ​ໃນ​ແຂວງ 2 ຄັ້ງ ມີ 3 ສະ​ຫາຍ, ຍິງ 1 ສະ​ຫາຍ.
* ສົ່ງ​ໄປ​ຝຶກ​ອົບ​ຮົມ ວິ​ຊາ​ສະ​ເພາະຢູ່ສູນກາງ 12 ຄັ້ງ, ມີ 18 ສະ​ຫາຍ, ຍິງ 6 ສະ​ຫາຍ.
* ສົ່ງ​ໄປ​ຝຶກ​ອົບ​ຮົມ​ວຽກ​ງານ​ດ້ານ ໄອ​ທີ, ພາ​ສາ​ອັ່ງ​ກິດ ແລະ ພາ​ສາ​ຈີນ 4 ຄັ້ງ, 11 ສະ​ຫາຍ, ຍິງ 1 ສ​ະ​ຫາຍ.

ຜ່ານ​ການຊີ້ນຳ ນຳພາໃນການ​ຈັດ​ຕັ້ງ​ປະ​ຕິ​ບັດ ແລະ ຕິດ​ຕາມ​​ການ​ເຄື່ອນ​ໄຫວ​ຂອງ​ພະ​ນັກ​ງານ ເຊິ່ງ​ສາ​ມາດ​ຕີ​ລາ​ຄາ​ຈັດ​ປະ​ເພດ​ບຸກ​ຄົນ ແລະ ກົມກອງ ມີດັ່ງນີ້:

* ປະ​ເພດ​ກົມ​ກອງ : **​ແຂງ.**
* ປະເພດສະມາຊິກພັກ : ແຂງມີ​ 8 ສ/ຫ, ຍິງ 2 ສ/ຫ
* ປະ​ເພດ ສະມາຊິກພັກ, ພະນັກງານ-ລັດຖະກອນ ທັງໝົດ: ແຂງ 42 ສະ​ຫາຍ, ຍິງ 10 ສະ​ຫາຍ.

1. **ຕີລາຄາສັງລວມດ້ານດີພື້ນຖານ, ດ້ານອ່ອນ, ຂໍ້ຄົງຄ້າງ, ສາເຫດ ແລະ ບົດຮຽນທີ່ຖອດຖອນໄດ້.**

* **ດ້ານດີພື້ນຖານ.**
* ຄະ​ນະ​ພັກ​ຂັ້ນ​ເທິງ​ແມ່ນ​ມີ​ຄວາມ​ໃກ້​ສິດ​ຕິດ​ແທດ ​ກັບຄະນະພັກ ອທອ ໃນການຊີ້​ທິດ​ເຍືອງ​ທາງ​​ຕະຫຼອດມາ.
* ສະ​ມາ​ຊິກ​ພັກ-ພະນັກງານ, ກໍາມະກອນ ພາຍໃນບໍລິສັດ ມີແນວຄິດອຸ່ນອ່ຽງ ທຸ່ນທ່ຽງ, ມີຄວາມສາມັກຄີທັງພາຍໃນ ແລະ ພາຍນອກ, ມີຄວາມສະຫງົບ ປອດໄພ ເປັນລະບຽບຮຽບຮ້ອຍ, ມີ​ຄວາມ​ຈົ່ງ​ຮັກ​ພັກ​ດີ​ຕໍ່​ການ​ຈັດ​ຕັ້ງ ​ພັກ-ລັດ, ປາສະຈາກການມີຫາງສຽງທີ່ບໍ່ດີຈາກ​ສັງ​ຄົມ.
* ການດໍາເນີນທຸລະກິດຖືກຕ້ອງຕາມທິດທາງຂອງພັກ-ລັດ ວາງອອກ, ປະຕິບັດພັນທະຖືກຕ້ອງຕາມລະບຽບກົດໝາຍ.
* **ສາເຫດທີ່ພາໃຫ້ມີດ້ານດີ.**
* ຍ້ອນມີແນວທາງອັນຖືກຕ້ອງຂອງພັກ-ລັດ, ມີຄະນະ​ພັກ​ຂັ້ນ​ເທິງ​ຊ່ວຍ​ຊີ້​ທິດ​ເຍືອງ​ທາງ​​ໃນການຈັດຕັ້ງປະຕິບັດ ​ໃຫ້​ຖືກ​ຕາມ​ແນວ​ທາງ ໂດຍສະເພາະ​ແມ່ນ​ຄະນະ​ພັກ​ຮາກ​ຖານພະ​ແນກ ປທສ ໄດ້​ໃຫ້​ຄວາມ​ສະດວກ ​ແລະ ໃກ້ສິດຕິດແທດ ຊີ້ນໍາໆພາຊ່ວຍເຫຼືອຕະຫຼອດມາ.
* ຍ້ອນຄະ​ນະໜ່ວຍພັກ, ຄະນະອໍານວຍການ, ສະ​ມາ​ຊິກ​ພັກ- ພະນັກງານຫຼັກແຫຼ່ງ ແລະ ສາມອົງການຈັດຕັ້ງ ມະຫາຊົນເປັນຜູ້ນໍາພາຈັດຕັ້ງປະຕິບັດແຜນການ ແລະ ນໍາ​ພາພະນັກງານ ກໍາມະກອນທຸກຄົນເປັນເຈົ້າການບຸກບືນເຮັດຫຼ້ອນໜ້າທີ່ຂອງຕົນ.
* ຍ້ອນ​ສະ​ມາ​ຊິກ​ພັກ-ພະ​ນັກ​ງານ ພາຍ​ໃນ ສາ​ຂາ ມີ​ຄວາມ​ສາ​ມັກ​ຄີ​ກັນຢ່າງສະໜິດແໜ້ນ ແລະ ເປັນ​ປຶກ​ແຜ່ນ.
* **ດ້ານອ່ອນຂໍ້ຄົງຄ້າງ**

ຄຽງຄູ່​ກັບຜົນງານດ້ານດີ ທີ່​ຍາດ​ມາ​ໄດ້ດັ່ງກ່າວມາຂ້າງເທິງນັ້ນ ພວກເຮົາກໍ່ຍັງມີດ້ານອ່ອນຂໍ້ຄົງຄ້າງບາງຢ່າງ ທີ່ຈະຕ້ອງໄດ້ສືບຕໍ່ປັບປຸງແກ້ໄຂໃນຕໍ່​ໜ້າຄື:

* ສະ​ມາ​ຊິກ​ພັກ-ພະ​ນັກ​ງານ ຈຳ​ນວນ​ໜຶ່ງຍັງ​ບໍ່​ທັນ​ກໍາ​ແໜ້ນ ​​ຕໍ່​ແນວ​ທາງ​ນະ​ໂຍ​ບາຍ​ຂອງ​ພັກ, ລະ​ບຽບ​ກົດ​ໝາຍ​ຂອງ​ລັດ ​ເປັນ​ຕົ້ນແມ່ນ​ຄວາມກະຕື້ລືລົ້ນ ແລະ ຄວາມ​ຮັບ​ຜິດ​ຊອບຕໍ່​ໜ້າ​ທີ່​ວຽກ​ງານ​ຍັງບໍ່ທັນສູງ.
* ການ​ເຊື່ອມ​ຊຶມ​ບັນ​ດາ​ເອ​ກະ​ສານ​ຕ່າງ​​ໆໃຫ້​ກັບ​ສະ​ມາ​ຊິກ​ພັກ-ພະ​ນັກ​ງານ ​ຍັງ​​ເຮັດບໍ່​ທັນ​ທົ່ວ​ເຖິງ.
* ບັນ​ຫາການ​ຂະ​ຫຍາຍ​ພີ້ນ​ຖານ​ໂຄງ​ລ່າງ ແລະ ຕາ​ໜ່າງ​ເຄືອ​ຂ່າຍ​ໂທ​ລະ​ຄົມ​ຍັງ​ຊັກ​ຊ້າຫຼາຍ​ຖ້າ​ທຽບ​ໃສ່​ເຄືອ​ຂ່າຍ​ອື່ນ​ຈຶ່ງ​ເຮັດ​ໃຫ້​ການ​ສ້າງ​ລາຍ​ຮັບ​ບໍ່​ໄດ້​ຕາມ​ແຜນ​ການ.
* ໜ່ວຍບໍລິການຢູ່ຕ່າງເມືອງຍັງ​ມີ​ໜ້ອຍ​ ເພື່ອ​ອຳ​ນວຍ​ຄວາມ​ສະ​ດວກ​ໃຫ້​ກັບ​ການ​ບໍ​ລິ​ການ​ລູກ​ຄ້າ​​.
* **ສາເຫດທີ່ພາໃຫ້ມີດ້ານອອ່ນ**
* ຍ້ອນສະມາຊິກພັກ-ພະນັກງານຈໍານວນໜື່ງຍັງບໍ່ທັນກໍາແໜ້ນຕໍ່ແນວທາງ ນະໂຍບາຍຂອງພັກ-ລັດ ໄດ້ດີເທົ່າທີ່ຄວນ.
* ຍ້ອນພະນັກງານ-ກໍາມະກອນຈໍານວນໜຶ່ງຍັງບໍ່ທັນເປັນເຈົ້າການປະຕິບັດໜ້າທີ່ຂອງຕົນ ແລະ ຍັງມີແນວຄິດເອື້ອຍອີງລໍຖ້າແຕ່ຄຳສັ່ງ.
* ການສ້າງລາຍຮັບບໍ່ໄດ້ຕາມແຜນການ ຍ້ອນສະພາບແວດລ້ອມມາຈາກການແຂ່ງຂັນການໃຫ້ບໍລິການ ທາງດ້ານໂທລະຄົມສູງ.
* ການຂະຫຍາຍທາງດ້ານຕາໜ່າງໂທລະຄົມຍັງມີລັກສະນະຊັກຊ້າ ເຮັດໃຫ້ສັນຍານ​ກວມ​ພື້ນທີ່​ບໍລິການຍັງບໍ່ທັນກວ້າງຂວາງເທົ່າທີ່ຄວນ.
* **ບົດຮຽນທີ່ຖອດຖອນໄດ້**
* ສືບຕໍ່ເອົາໃຈໃສ່ວຽກງານສຶກສາອົບຮົມການເມືອງ-ແນວຄິດ ໃຫ້ກັບສະ​ມາ​ຊິກ​ພັກ, ພະນັກງານ-ກໍາມະກອນເປັນປົກກະຕິ.
* ສືບຕໍ່ຂະຫຍາຍມາຫາຊົນຜູ້ກ້າວໜ້າທີ່ໄດ້ມາດຖານເຂົ້າເປັນສະມາຊິກພັກ.
* ສືບຕໍ່ປັບປຸງຂະຫຍາຍລະບົບຕາໜ່າງໂທລະຄົມລົງໄປຫາເມືອງ, ເຂດຈຸດສຸມ ແລະ ກຸ່ມບ້ານພັດທະນາ ໃຫ້ກວ້າງຂວາງທົ່ວເຖິງ.
* ສູ້​ຊົນ​ສ້າງ​ລາຍ​ຮັບ, ຄຸ້ມ​ຄອງ​ລາຍ​ຈ່າຍ ເພື່ອ​ເຮັດ​ໃຫ້​ບໍ​ລິ​ສັດ​ມີ​ຜົນ​ກຳ​ໄລ ແລະ ເຮັດ​ໃຫ້​ຊີ​ວິດ​ການ​ເປັນ​ຢູ່​ຂອງ​ພະ​ນັກ​ງານ​ດີ​ຂຶ້ນ​ເທື່ອ​ລະ​ກ້າວ.

**ພາກທີ II**

**ທິດທາງແຜນການຂອງໜ່ວຍພັກໃນ 5 ປີ ຕໍ່ໜ້າ (ແຕ່​ປີ 2020 - ປີ 2024)**

ໂດຍອີງໃສ່ສະພາບຈຸດພິເສດ, ເງື່ອນໄຂຕົວຈິງ, ຈຸດດີ-ຈຸດອ່ອນ ແລະ ຂໍ້ຄົງຄ້າງຂອງໜ່ວຍພັກ, ເພື່ອວາງແຜນສູ້ຊົນໃນຊຸມປີຕໍ່ໜ້າ. ເພື່ອປະຕິບັດຕາມແຜນພັດທະນາເສດຖະກິດ-ສັງຄົມ ແລະ ແຜນຍຸດທະສາດການພັດທະນາວຽກງານໂທລະຄົມມະນາຄົມ ຂອງ ໜ່ວຍພັກ ບໍລິສັດ ອີທີແອລ ຈຳກັດ ສາຂາ ແຂວງຫຼວງພະບາງ ວາງອອກ ແຕ່ປີ 2020-2024 ໃຫ້ປະ​ກົດຜົນເປັນຈິງ.

1. **ທິດທາງຄາດໝາຍສູ້ຊົນລວມ**
2. ສູ້ຊົນສ້າງໜ່ວຍພັກໃຫ້ເປັນໜ່ວຍພັກປອດ​ໃສ, ເຂັ້ມ​ແຂງ ແລະ ໜັກ​ແໜ້ນ.
3. ກະ​ຕຸກ​ຊຸກ​ຍູ້​ໃຫ້ບັນດາອົງການຈັດຕັ້ງມະຫາຊົນມີການເຄື່ອນໄຫວຕາມ​ພາ​ລະ​ບົດ​ບາດ, ສິດ ແລະ ໜ້າທີ່​​ຂອງ​ແຕ່​ລະ​ອົງ​ການ​ຈັດ​ຕັ້ງໃຫ້ປະກົດຜົນເປັນຈິງ.
4. ກໍ່​ສ້າງຂະ​ຫຍາຍ​ມະ​ຫາ​​ຊົນ​ຜູ້​ກ້າວ​ໜ້າ​ເຂົ້າ​ພັກ​ຢ່າງ​ໜ້ອຍ​​ປີ​ໜຶ່ງໃຫ້​ໄດ້ 1 ສະ​ຫາຍ, ສະ​ເລ່ຍ 5 ປີ ໃຫ້​ໄດ້ 5 ສະ​ຫາຍ.
5. ໃນຊຸມປີຕໍ່ໜ້າພວກເຮົາຈະສືບຕໍ່ຂະຫຍາຍລະ​ບົບຕາໜ່າງ ໂທລະຄົມມະນາຄົມ ສູ່​ບັນດາຕ່າງເມືອງ, ເຂດຈຸດສຸມ ແລະ ກຸ່ມບ້ານພັດທະນາທີ່​ຍັງບໍ່ທັນ​ມີຕາໜ່າງໂທລະຄົມ ສູ້​ຊົນຍາດແຍ່ງການລົງທຶນ ໃນການ​ຂະ​ຫຍາຍ​ພື້ນ​ຖານ​ໂຄງ​ລ່າງ ສາຍໃຍແກ້ວເພີ້ມຂື້ນ.
6. ຈະສູ້ຊົນສ້າງລາຍ​ຮັບໃຫ້ເພີ້ມ​ຂຶ້ນ​.

**II. ແຜນວຽກລະອຽດແຕ່ລະດ້ານ.**

1. **ວຽກງານການເມືອງ-ແນວຄິດ.**

ສືບຕໍ່ນໍາເອົາແນວທາງ-ແຜນນະໂຍບາຍ, ມະຕິຂອງພັກ ແລະ ເອກະສານລະບຽບກົດໝາຍ, ນິຕິກໍາຕ່າງໆຂອງລັດມາເຜີຍແຜ່ໃຫ້ແກ່ສະມາຊິກພັກ, ພະນັກງານ-ກໍາມະກອນ ໃຫ້ເລິກເຊີ່ງເຖິງຖອງ ແລະ ເປັນປົກກະຕິ ດ້ວຍຫຼາຍຮູບການ ແລະ ຫຼາຍລະດັບທີ່ແທດເໝາະກັບແຕ່ລະເປົ້າໝາຍແນ່ໃສ່ເຮັດໃຫ້ສະມາຊິກພັກ, ພະນັກງານ ມີຄຸນທາດການເມືອງໜັກແໜ້ນ, ມີຄຸນສົມບັດສິນທຳປະຕິວັດ, ມີຄວາມອຸ່ນອ່ຽງທຸ່ນທ່ຽງ, ຈົ່ງຮັກພັກດີ ແລະ ເຊື່ອໜັ້ນຕໍ່ການນຳພາຂອງພັກ.

1. **ວຽກງານວິຊາສະເພາະ**
2. ສືບຕໍ່ຂະຫຍາຍຕາໜ່າງໂທລະສັບມືຖືລົງສູ່ບັນດາເມືອງ, ເຂດຈຸດສຸມພັດທະນາ ແລະ ກຸ່ມບ້ານ ທີ່ຍັງບໍ່ທັນມີເຄືອຂ່າຍ ອທອ ເພື່ອໃຫ້ສາມາດບໍລິການ ແລະ ອຳນວຍຄວາມສະດວກແກ່ລູກຄ້າຂອງ ອທອ ໃຫ້ໄດ້ຢ່າງໜ້ອຍ 100 ສະຖານີ.
3. ຂະຫຍາຍຕາໜ່າງສາຍໃຍແກ້ວພາຍໃນແຂວງໃຫ້ໄດ້ຢ່າງໜ້ອຍ 200 Km.
4. ຂະຫຍາຍສູນບໍລິການລູກຄ້າໃສ່ບັນດາເມືອງຢ່າງໜ້ອຍໃຫ້ໄດ້ 3 ຕົວເມືອງ.
5. ຄົ້ນຄ້ວາວິໄຈວຽກງານການຕະຫຼາດເພື່ອໃຫ້ແທດເໝາະກັບສະພາບຄວາມເປັນຈິງໃນປະຈຸບັນ.
6. ເອົາໃຈໃສ່ວຽກງານໂຄສະນາປະຊາສໍາພັນໃຫ້ກວ້າງຂວາງທົ່ວເຖິງດ້ວຍຫຼາຍຮູບການເພື່ອເປັນການແນະນໍາລູກຄ້າ ໃຫ້ມາຊົມໃຊ້ບໍລິການເຄືອຂ່າຍກໍ່​ຄືຜະລິດຕະພັນຂອງ ອທອ ຫຼາຍຂື້ນ.
7. ເອົາໃຈໃສ່ປັບປຸງຂອດການບໍລິການໃຫ້ມີຄຸນນະພາບ, ທັນສະໄໝ ແລະ ວ່ອງໄວຂຶ້ນກວ່າເກົ່າ.
8. ດ້ານ​ລາຍ​ຮັບຈະ​ໃຫ້ເພີ້ມ​ຂຶ້ນ​ຈາກ​ເດີມເປັນ 100 ຕື້ກີບ ຂື້ນໄປ.
9. **ອົງການຈັດຕັ້ງມະຫາຊົນ.**

ກະ​ຕຸກຊຸກຍູ້ໃຫ້ 3 ອົງການຈັດຕັ້ງມະຫາຊົນ ​ໃຫ້ເຄື່ອນໄຫວຕາມພາລະບົດບາດ ຂອງແຕ່ລະອົງການຈັດຕັ້ງ, ຮ່ວມຊີວິດປະຈໍາງວດໃຫ້ຖືກຕາມກໍານົດເວລາເປັນປົກກະຕິ ມີການສະຫຼຸບລາຍງານໃຫ້ຂັ້ນເທິງ, ນໍາເອົາທິດທາງຂອງຂັ້ນເທິງ ແລະ ໜ່ວຍພັກ ໄປຜັນຂະຫຍາຍຈັດຕັ້ງປະຕິບັດໃຫ້ໄດ້ຮັບຜົນດີ, ສ້າງຂະບວນການອອກແຮງງານ, ຂະບວນການ ກິລາກາຍະກໍາ ແລະ ອື່ນໆ ທີ່ເໝາະສົມກັບສະພາບຕົວຈິງຂອງບໍລິສັດ.

1. **ວຽກງານປ້ອງກັນຄວາມສະຫງົບ ​**

ເພື່ອສືບຕໍ່ຮັກສາມູນເຊື້ອ ແລະ ຜົນງານທີ່ດີຂອງໜ່ວຍປ້ອງກັນໄວ້ໃຫ້ດີ, ​​ຈະ​ໄດ້ສ້າງ​ແຜນການ​ເຄື່ອນ​ໄຫວໃນຕໍ່ໜ້າ​ໃຫ້​ມີ​ຄວາມ​ສະຫງົບ​ຢູ່​ໃນ​ສໍານັກງານ​ອົງການ ​ແລະ ຂອບ​ເຂດ​ຄວາມ​ຮັບຜິດຊອບຂອງໜ່ວຍພັກ ອີ​ທີແອ​ລ, ເຮັດໃຫ້ ບໍລິສັດ ມີຄວາມສະຫງົບ-ປອດໄພ 100%.

**5.ດ້ານ​ວຽກ​ງານກວດ​ກາ​**

ສືບຕໍ່ຈັດຕັ້ງປະຕິບັດວຽກງານກວດກາໃຫ້ເປັນປົກກະຕິ ແລະ ເຜືຍແຜ່ນິຕິກໍາ , ຂໍ້ກໍານົດ, ກົດລະບຽບ ແລະ ກົດໝາຍຕ່າງໆ ກ່ຽວກັບວຽກງານກວດກາ.

**6.ວຽກງານປັບປຸງກໍ່ສ້າງພັກ ແລະ ພະນັກງານ.**

* ໜ່ວຍພັກ:

- ຈະສູ້ຊົນສ້າງເປັນໜ່ວຍພັກປອດໃສ, ເຂັ້ມແຂງ ແລະ ໜັກແໜ້ນ.

- ສະມາຊິກແຕ່ລະສະຫາຍຕ້ອງເປັນແບບຢ່າງໃນການນໍາພາ ແລະ ເປັນແບບຢ່າງໃນການດໍາລົງຊີວິດໃຫ້ແກ່ມະຫາ ຊົນ.

- ສ້າງມະຫາຊົຜູ້ກ້າວໜ້າເຂົ້າເປັນສະມາຊິກພັກໃຫ້ໄດ້ຈຳນວນ 5 ສະຫາຍ.

* ວຽກພະນັກງານ:ຝຶກຝົນຫຼໍ່ຫຼອມພະນັກງານຜູ້ທີ່ຜູ້ທີ່ມີຄຸນທາດການເມືອງໜັກແໜ້ນໃຫ້ເປັນງພະນັກງານສືບທອດໃນອານາຄົດ.

1. **ມາດຕະການ.**
2. ຄະນະໜ່ວຍພັກຕ້ອງເປັນເຈົາການໃນການນໍາ​ເອົາ​ແນວທາງ​ນະ​ໂຍບາຍ​ຂອງ​ພັກ, ລະບຽບກົດໝາຍ, ມາເຊື່ອມຊຶມ​ສຶກສາອົບຮົມ​ໃຫ້​ສະມາຊິກ​ພັກ ແລະ ພະນັກງານ​ກໍາມະກອນ ຢ່າງ​​ເນື່ອງນິດ ລຽນຕິດ.
3. ຄະນະພັກ, ສະ​ມາ​ຊິກ​ພັກ ແຕ່ລະສະຫາຍຕ້ອງ​ເປັນ​ແບບ​ຢ່າງ​ໃນ​ການຊີ້​ນໍາ - ນໍາພາ ການປະຕິບັດວຽກງານຂອງຕົນ ໂດຍຫັນເອົາແຜນການມາຈັດຕັ້ງຜັນຂະຫຍາຍຈັດຕັ້ງປະຕິບັດໃຫ້ຜົນສຳເລັດ.
4. ຄະນະພັກ, ຄະນະອໍານວຍການ, 3 ອົງການຈັດຕັ້ງມະຫາຊົນ ຕ້ອງເອກະພາບກັນ ເປັນເຈົ້າການຈັດຕັ້ງປະຕິບັດແຜນການ ຂອງໜ່ວຍພັກວາງອອກໃຫ້ສໍາເລັດຕາມຄາດໝາຍ.

**ຫຼວງພະບາງ, ວັນທີ..........................**

**ໜ່ວຍພັກ ອທອ.ຫຼບ**

**ເລຂາ**